lflage/wiki-talks huggingface dataset:
Беседа:Авалокитешвара

message: Разбира се въплЪщава съчувствието или състраданието на всички Буди, пише го след едно изречение. :)--DiHri (беседа) 12:18, 18 май 2012 (UTC)

message: ОМ МАНИ ПАДМЕ ХУМ или ОМ МАНИ ПЕМЕ ХУНГ, не се разбира кое какво е и как идва много добре, използват се успоредно, да изберем предпочитана форма за български. --Alexd (беседа) 23:52, 1 юни 2012 (UTC)
replies: text: Има различни пътища за различните приемствености, по които мантрата е достигнала до днес от учител към ученик. Това е най- популярната мантра в Тибет и има защо, та приемственостите са много. Действителен резултат човек получава от това, което получава от автентичен реализиран учител, а тибетските учители казват Ом Мани Пеме Хунг. Разбира се използва се и санскритския оригинал Ом Мани Падме Хум. И двете са верни, нека си останат заедно с обяснението. Така или иначе и двете са шестсричкови.--DiHri (беседа) 00:14, 2 юни 2012 (UTC)
thread_title:  Мантра 

message: Ще ривъртна към по-стара версия, като ще добавя някои от нещата на "айпитата". --Alexd (беседа) 05:52, 3 октомври 2012 (UTC)
thread_title:  По-стар вариант
Беседа:Ото фон Бисмарк

message: В статията има две противоречащи си твърдения за отношението на Бисмарк към българите --GOOR (беседа) 18:32, 20 май 2012 (UTC)
replies: text: Къде? --Подпоручикъ (беседа) 20:17, 20 май 2012 (UTC)
replies: text: :Известен е с това, че след освобождението на България цени високо духа и непоколебимата воля на българите и ги нарича "прусаците на Балканите".

text: :Въпреки,че подкрепя Русия в Руско-Турската война,отношението му към балканските народи е негативно.В един разговор той споделя-"Нека тези крадци на овце разберат,че европейските правителства не се интересуват от борбите им

text: :Макар и не директно, двете си противоречат. Освен ако изведнъж не си е променил мнението за нас --GOOR (беседа) 17:47, 21 май 2012 (UTC)
replies: text: :: Може едното да е публикувано изказване, а за другото си пише, че е "споделено в разговор" - има разлика.  --Спас Колев (беседа) 12:22, 22 май 2012 (UTC)

message: Изключително хубава статия! Браво на този,който я е направил. Анонимен Н (беседа) 09:26, 18 януари 2021 (UTC)
replies: text: Благодаря, това е колективен труд. И Вие можете да се включите--Ket (беседа) 10:29, 18 януари 2021 (UTC)
thread_title:  Без име
Беседа:Ашраф ал-Хаджудж

message: Много грамотна Nadine, това е информация за вас. Това е цитата:
"Спорните материал за живи хора, че е unsourced или лошо произход дали материалът е отрицателен, положителен, неутрален или просто съмнителна трябва да бъдат отстранени незабавно и без да се чака за обсъждане."
Вашата информация е лъжлива, непроверена и напълно безоснователна. Моля, пишете обективна и проверена информация, ако не можете, или пишете по поръчка на някой, моля, пишете в жълтите вестници.--Предният неподписан коментар е направен от анонимен потребител с адрес 82.168.166.15 (беседа • приноси) 22:31, 22 май 2012‎ (проверка).
Категория:Активни беседи
replies: text: Статията е за човека Ашраф ал-Хаджудж, а не за процесът в Либия. Проверете статията Араби в България там под "Известни араби в България" Ашраф ал-Хаджудж не е единствения. Ако имате източник за датата на раждане, сложете го. Не приемайте статията, че е "по поръчка на някой".
Madsasdsforgdalphhgfone (беседа) 02:42, 24 май 2012 (UTC)

text: 82.168.166.15 четейки вашето съобщение затвърждавам впечатлението си, че вие не владеете добре български. Бракът на Ашраф ал-Хаджудж може да няма добър край, но е факт и ви съветвам да не премахвате информацията за него. --Nadina 18:32, 28 май 2012 (UTC)
thread_title:  Информация 

message: 82.168.166.15
Със сигурност Ашраф ал-Хаджудж има българско гражданство. Вероятно имате съмнения за холандското гражданство. Ако имате различна информация, моля да предоставите източници.
Madsasdsforgdalphhgfone (беседа) 21:56, 11 септември 2012 (UTC)
thread_title: Двойно холандско и българско гражданство
Беседа:Кацуни

message: Това не е ли Кацуни? --Мико (беседа) 11:20, 25 май 2012 (UTC)
replies: text: Преместих на Кацуни. Гледам първоначално е имала псевдоним Katsumi, което си е от японското Кацуми и после е сменила m в n, тъй като неква я осъдила. --Мико (беседа) 17:41, 25 май 2012 (UTC)

text: С *ц* е, ама можеше да изчакаш някой да ти отговори. --Rebelheartous (беседа) 20:27, 25 май 2012 (UTC)
replies: text: :Или пък не. --Мико (беседа) 06:59, 26 май 2012 (UTC)

text: Наистина "Кацуни" е правилното изписване. Благодаря за поправката.--Hillary Scott`love (беседа) 12:43, 29 май 2012 (UTC)
thread_title:  Изписване
Беседа:Жилищен комплекс

message: Има ли някакъв надежден източник, че все още съществува комунистическото понятие *жилищен комплекс*? Мисля си, че вече всички се водят квартали.
А МП-тата защо сочат към категории?--Rebelheartous (беседа) 20:10, 25 май 2012 (UTC)
replies: text: А нима има надежден източник, че не съществува такова понятие? Или може би понятията от онзи период трябва да се отменят!? Не забравяй принципа за безпристрастност, т.е. и аполитичност! --Elkost (беседа) 10:25, 26 май 2012 (UTC)
replies: text: :Оправих това с категориите - бях сложил грешните скоби.

text: :А по темата с наименованията - всички карти, вкл. bgmaps.bg, ukazatel.com все още ги водят "жк"-та. Доколкото съм запознат, имената вървят така -

text: :*кв. ("квартал") – старите махали и приобщените към София села – т.е. всичко строено преди Втората световна война.

text: :*ж.к. ("жилищен комплекс") – соц-строителството от 50-те до 80-те.

text: :*к-с ("комплекс") – новото строителство от промените до днес (напр. к-с "Цариградски", к-с "София Вилидж" (повръща ми се от подобни имена!) и прочие.)

text: :Та, Нямам "източници" за това, което казвам, но погледнете всяка една карта и ще видите :-)

text: :*Естествено, има и други съкращения, като например в.з. ("вилна зона"), (виждал съм и м. – "махала/местност"?) а вероятно има и други, така че списъка не е баш изчерпателен.

text: :*Също така, някои квартали са общоизвестни без никакво наименование, например Студентски град и Зона Б-5, но всъщност за си класически ЖК-та.

text: :Странното е липсата на име/имена в огромната централна част на София, голяма почти колкото Люлин. На времето тя е била разделена на "махали" (повечето с турски имена), но през соц-а тези като че ли насила са "изчезнати", въпреки че по-възрастните с десетилетия още са си им викали по старему (напр. Юч Бунар). Доста съм търсил с цел да напиша статии за тях в Уикипедия, но освен самите им имена, друго нищо не намирам. BigSteve (беседа) 10:42, 29 май 2012 (UTC)
thread_title:  Името
Беседа:Вирслига

message: А защо не Вирслига?--Rebelheartous (беседа) 16:07, 26 май 2012 (UTC)
replies: text: Защото името "Вирслига" е прието след идването на новия спонсор и при негово оттегляне лигата може пак да стане само Висша Лига. Bobi1997 (беседа) 15:49, 17 юни 2012 (UTC)
thread_title:  Името
Беседа:Бурановские бабушки

message: Защо не на български език!?!?--Ilikeliljon (беседа) 20:04, 27 май 2012 (UTC)
replies: text: Ще отговоря с въпрос. Защо Скорпиънс да не стане Скорпионите, а Куин - Кралица? --ელია (беседа) 04:03, 28 май 2012 (UTC)
replies: text: : Хаха, и аз мислех така да отговоря само че с Дълбоко лилаво (), ама след това ти прочетох поста.  Важното е музикалните изпълнители да се транскрибират с български букви. Превод не би трябвало да се търси.--Rebelheartous (беседа) 12:15, 28 май 2012 (UTC)

text: Според мен Бурановски баби си е напълно естествено, все пак не става въпрос за превод от германски или романски език, особено при наличието на Бистришките баби... --Пламенъ Цвѣтковъ 12:28, 28 май 2012 (UTC)
replies: text: : Е все пак Бистришките баби са си родно национално богатство и е нормално да не се изписват като Бистришкие бабушки. --Rebelheartous (беседа) 12:57, 28 май 2012 (UTC)

text: Да, национално богатство са :). Вижте по БНТ в репортажите им казват Бурановските баби, съвсем естествено е да го кажем така на български --Пламенъ Цвѣтковъ 13:01, 28 май 2012 (UTC)
replies: text: : Ха, бая мигах докато зацепя какво е това Дълбоко лилаво . Придържам се към мнението, че в случая е нужно името да бъде само транскрибирано, макар че в случая то напълно да съвпада и с оригиналното име. Това че ни звучи близко и по изговаряне, не значи и да побългаряваме. За тази цел направих препратка - Бурановските баби. --ელია (беседа) 13:46, 28 май 2012 (UTC)

text: Звучи близко, но е трудно за изговаряне. Гледам на украинската, русинската и белоруската уикипедии името на групата е преведено. А това са още по-близки езици до руския... --Пламенъ Цвѣтковъ 13:57, 28 май 2012 (UTC)
replies: text: : На мен би ми било интересно какви доводи имат украинци и беларуси, за да превеждат име на изпълнител. Ако имаш акаунт там, пусни едно питане на беседата да видим какво ще отговорят. Това съвсем сериозно. --Rebelheartous (беседа) 18:04, 28 май 2012 (UTC)
thread_title:  Името
Беседа:Саме Гомпа

message: Тук стана голяма каша с имената. Все пак трябва да се уеднаквят в статията. --Молли (беседа) 20:07, 27 май 2012 (UTC)
replies: text: Правописно допустимите варианти са два - Саме или Самие, на мен ми е безразлично тотално. Просто ме подразни правописната грешка в заглавието и го преместих. --Мико (беседа) 20:12, 27 май 2012 (UTC)

text: Каша има когато се правят промени, без да се познават правилата в българския език, такова нещо като ье има само в диалектните му форми. --Alexd (беседа) 22:10, 27 май 2012 (UTC)

text: Същото важи и за Самйе - недопустимо е изписването на й след съгласна. Както вече казах единствените допустими от правописа варианти са Самие и Саме. --Мико (беседа) 23:59, 27 май 2012 (UTC)
replies: text: : Съгласна с Мико, недообмислих. Но това Самйе просто не може да продължава да стои в статията. Противоречи на всякакви правописни правила. Ако звукът се чува, а аз нямам представа дали е така, нека заглавието стане Самие и изписването в текста да е същото. --Молли (беседа) 06:35, 28 май 2012 (UTC)
thread_title:  Наименование
Беседа:Луминесцентна лампа

message: Нека някой напише и за газовете, който се съдържат в тях...все пак ARD ги определиха като доста опасни за човешкото здраве в едно изследване пред 1-2 години --Предният неподписан коментар е направен от анонимен потребител с адрес 130.204.13.218 (беседа • приноси) .
replies: text: Благодаря за Вашето предложение!  Ако смятате, че дадена статия трябва да бъде написана или подобрена, моля чувствайте се свободни да направите тези подобрения.  Уикипедия е уики, така че всеки може да редактира почти всяка статия просто като щракне бутона редактиране отгоре.  Дори не е нужно да сте влезли (въпреки, че има много причини да го направите).  Уикипедианската общност Ви окуражава да бъдете смели, когато редактирате статии.  Не се притеснявайте, ако от време на време допускате неволни грешки — вероятно те ще бъдат открити и оправени бързо.  Ако не сте сигурни как се редактира, вижте тук или потренирайте в пясъчника. --Поздрави, Петър Петров 10:52, 28 май 2012 (UTC)
thread_title:  Май 2012
Беседа:Българската песен в Евровизия 2012

message: А защо не просто България в Евровизия 2012? Все пак и основната статия е именована така.--Rebelheartous (беседа) 12:18, 28 май 2012 (UTC)
replies: text: Всъщност с предлог на ще стане в пъти по-благозвучно и правилно. България на Евровизия 2012. Как смятате?--Rebelheartous (беседа) 12:21, 28 май 2012 (UTC)
replies: text: : България в Евровизия 2012 е най-добре с предлог в (съкратено от в конкурса), а не с предлог на. --Elkost (беседа) 13:36, 28 май 2012 (UTC)

text: Така са кръстили предаването от БНТ - по-точно „Българската песен в Eurovision“. Може да се разшири статията до по-общото нещо което предлагаш, за да съвпада със статиите в другите Уикипедии, иначе си има и плюсове и минуси. --V111P 13:41, 28 май 2012 (UTC)
replies: text: : Да, точно, като по-общо заглавие. Щото ако някой се заеме да създава и за другите държави по години и кръсти статиите Украинската песен на Евровизия или Шведската песен в Евровизия 2008 май няма да е много удачно.

text: : Сериозно ли предаването се казва Българката песен в Eurovision? Не Евровизия, а Eurovision? Нямам думи. И то по БНТ.--Rebelheartous (беседа) 18:31, 28 май 2012 (UTC)
replies: text: :: Защото са сложили емблемата на Евровизия, която е на английски: . Няма да е удачно Украинската песен на Евровизия или Шведската песен в Евровизия 2008 защото техните селекции не се казват така. Шведската се казва Мелодифестивален, италианците пък например използват Санремо. Сигурно ще го направя така - тази статия си остава за селекцията и добавяме и една обща „България в Евровизия 2012“. --V111P 03:16, 29 май 2012 (UTC)
thread_title:  Името
Беседа:Полупроводник

message: Дали в раздел "Дупчеста проводимост" вместо "един атом от кристалната решетка" не се има предвид "един електрон?"

message: Не е ясно описанието на раздела, а също и фигурата. Разделът трябва да се чете заедно със статия „Дупки“. Въпреки това не става ясно и е добре да се уточни:
1. Кое точно наричаме „дупка“: означеното с „+“ място в непълна връзка между два атома или неутралният 3-валентен примесен атом, който някак си (как точно?) акцептира електрон и става отрицателен йон?
2. Каква точно е връзката между примесния 3-валентен атом и 4-я съседен атом на основния елемент на кристала: ковалентна, йонна или хибридна (мой термин)?
3. Кои са основните токоносители в p-полупроводника? Отрицателните примесни йони (както е посочено в статия „Дупки“) или местата означени на фигурата като "+" заряди в непълна връзка между атоми на основния елемент, или друго?
За простота и конкретика, по-долу съм приел, че полупроводниковият кристал е в основната си част Si, а примесът в него е In.
1.     Кое точно е „дупка“ в контекста на дупчестата проводимост?:
1.1. Положителният Si йон, след като от него се е откъснал електрон? От кой точно Si атом се откъсва електрон?:
1.1.1. От този, който няма 4-а ковалентна връзка?
1.1.2. От Si-Si ковалентна връзка, която се разкъсва и се освобождават един или два електрона, при което се получават един или два Si+ йона?
1.2. Полувалентната връзка между два Si атома (показана на фигурата като „+“), в очакване на свободен електрон, който да я направи ковалентна? Тук е нужно да се поясни има ли изобщо такова понятие „полувалентна връзка“ и ако няма, защо няма? Ако има такава връзка, посоченият положителен заряд поделен ли е между двата съседни Si атома т.е. електронът общ ли е или имаме един Si+ и един неутрален Si атом?
1.3. Неутралният атом In, свързан с 3 съседни атома Si, в очакване да акцептира (на какво основание?):
1.3.1 свободен електрон?
1.3.2. валентен електрон на съседен Si атом?
2. Намирам за нужно да се уточни какво е естеството на връзката по т.1.3: тя ковалентна ли е, както е написана и показана на фигурата като 4-а връзка, или е йонна както е означена на фигурата? Т.е. имаме ли акцептиране на електрон, който остава в орбитата на In атом или той е споделен със съседния Si атом? Съответно, електронът на Si атом споделен ли е с In атом или не? Ако е споделен, кога: преди акцептирането на друг електрон от In атом, след, и в двата случая? Изобщо, има ли друг електрон, който се появява за тази връзка или се присвоява електронът от съседния Si атом, който става: собствен за In или общ за двата атома? Atanas B (беседа) 09:31, 21 април 2024 (UTC)
replies: text: У:БС Ket (беседа) 16:55, 21 април 2024 (UTC)
thread_title:  Дупчеста проводимост
Беседа:Чета на Христо Ботев

message: Има много липсващи имена в списъка, не е ли редно да се добавят някъде? --Nadina 21:03, 28 май 2012 (UTC)
Няма ги Тодор Христов Княза и хаджи Петър Илиев, споменат у Петър Джорджев. --Мико (беседа) 17:44, 10 ноември 2013 (UTC)
Някой няма ли книгата на Захари Стоянов, за да допълни пропуснатите детайли в таблицата със броят на четниците и техните имена в Ботевата чета?? - Unknow Publisher; 22:04, 04 януари 2014
Съвременната мотострелкова рота е от три взвода по три отделения по 8 човека, така че едва достига 100 човека. Като се има предвид, че четата е имала намерение активно да нараства от присъединяващи се доброволци, нейната организация от самото начало е било на батальон.
Stankow (беседа) 07:20, 2 юни 2018 (UTC)
thread_title:  Ботеви четници 

message: Първоначално списъкът изглежда е бил автентичният, но в един момент е почнала, бих казала, доста брутална промяна. При това без източници, както впрочем и цялата статия! Резултат (при съвсем частичен преглед, само на македонските четници) – засега излиза, че един се дублира: № 42 и 97 (Христо Аврамов (Арнаутина) от Тетово, 42, и Христо Аврамов от Тетово, 97). Грешката е от преправянето на оригиналния 42: „Един турски арнаутин (Албания)“ в „Христо Аврамов (Арнаутина)“, без източник. Не схващам логиката един турски арнаутин да бъде превърнат в македонец, но нейсе.
Може да има и други грешки. Разбирам стремежа за уточнения. Това в много случаи може да стане чрез препратки към статия, но невинаги има такава. Затова предлагам първата графа да приеме отново оригиналния си вид и да се направи допълнителна графа за уточнените имена. И силно желателно с източници. Друг начин за постигане на достоверност на информацията в случая просто не ми идва на ум. --Randona.bg (беседа) 23:43, 24 март 2021 (UTC)
thread_title:  Списъка на Захари Стоянов
Беседа:„Б“ футболни групи 2011/2012

message: Ако няма възражения, смятам да прекръстя статията на Западна „Б“ футболна група 2011/12, като отделно ще създам статия и за Източна „Б“ футболна група 2011/12 по подобие на предходните (1 и 2). И вече от есента, както е по променения регламент, може да си имаме само една статия за единната „Б“ група.--Rebelheartous (беседа) 21:09, 28 май 2012 (UTC)
thread_title:  Преименуване
Беседа:Бс-VIII-Сф

message: Всичко това е много интересно, но моля добавете източници :-) - в кои квартали кои блокове са строени, какви са им минималните/максималните височини и пр. хем да могат да се допълват страниците и от други хора. Също така - в кои заводи са се строяли? BigSteve (беседа) 10:49, 29 май 2012 (UTC)
Добавени са два важни източника. Останалото, за което питаш (височина и домостроителни предприятия), си го пише в статията. Освен това в повечето от статиите за отделните квартали на София е отбелязано сгради от кои серии (номенклатури) се срещат в дадения район.--79.100.25.126 18:18, 7 юни 2012 (UTC)
thread_title:  Източници
Беседа:Бс-69-Сф

message: Всичко това е много интересно, но моля добавете източници :-) - в кои квартали кои блокове са строени, какви са им минималните/максималните височини и пр. хем да могат да се допълват страниците и от други хора. Също така - в кои заводи са се строяли? BigSteve (беседа) 10:49, 29 май 2012 (UTC)
Добавени са два важни източника. Останалото, за което питаш (височина и домостроителни предприятия), си го пише в статията. Освен това в повечето от статиите за отделните квартали на София е отбелязано сгради от кои серии (номенклатури) се срещат в дадения район.--79.100.25.126 18:18, 7 юни 2012 (UTC)
thread_title:  Източници
Категория беседа:Строителство в България

message: Всичко това за видовете блокове е много интересно, но моля добавете източници в самите статии :-) В кои квартали кои блокове са строени, какви са им минималните/максималните височини и пр. хем да могат да се допълват страниците и от други хора. Също така - в кои заводи са се строяли? BigSteve (беседа) 10:49, 29 май 2012 (UTC)
thread_title:  Източници
Беседа:Велко Мандарчев

message: Тука пише роден 1863. --Мико (беседа) 14:49, 29 май 2012 (UTC)
replies: text: Годината е по Николов. В МОО коя година излиза, че не ми е подръка?--Алиса Селезньова (беседа) 11:46, 30 май 2012 (UTC)
replies: text: :Там нема. --Мико (беседа) 15:13, 30 май 2012 (UTC)

message: Мандарчев није убио Фртунића, ранио га је камом али не и убио.
Фртунић је живео дуго после тога.--Vojvod86 (беседа) 17:01, 14 октомври 2013 (UTC)
replies: text: Готово. А некой извор нема ли? --Мико (беседа) 17:29, 14 октомври 2013 (UTC)
thread_title:  јевђа фртунић
Беседа:Център на София

message: Не мога да повярвам, че подобна статия до момента не съществува. За разлика от почти всички градове по света, централната част на София си няма име!!! (Даже си няма общоприето официално наименование, като различни официални изтоници я водят "София - център", "София - централна част", "София - централна градска част", "Главна градска част", "Идеален център" и най-различни подобни разновидности и комбинации между тези и други думи.) Това, обаче, не значи, че този "квартал"(?!) не съществува, и е нужна една (т.е. тази) статия, която да обсъжда Централна София както всеки друг квартал, който си има страница. На времето в Централна София е имало много махали (повечето с турски имена но някои и с арменски, еврейски и други), но по времето на соц-а като че ли насилствено тези имена за "потушени". Най-малкото е нужно да е обяснено в тази статия градоустройственото развитие на центъра, както и да има списък с имената на старите махали, с линкове към техни отделни статии. Правя го - вие също добавяйте! BigSteve (беседа) 15:34, 29 май 2012 (UTC)
p.s. Само моля не пишете в тази статия неща, които е по-подходящо да влизат към статията София, или които да се дублират с тях. Това ще рискува да се стигне до препоръка за сливане на статиите и ще се притопи. А има разлика между двете. Моля, разширявайте я все едно е статия за квартал. Благодаря! :-) BigSteve (беседа) 18:20, 29 май 2012 (UTC)
thread_title:  Създаване на статията 

message: Заглавие с тире не върви. По-добре е да бъде „Централна част на София“. --Elkost (беседа) 17:57, 29 май 2012 (UTC)
replies: text: Ок. Аз също много се чудех, тъй като име просто няма (страхувах се и да не бъде изтрита поради това - затова толкова си играх да не бъде мъниче ами да я започна вече подробна и полу-готова). Както и да решим да я наречем, ще трябва да направим и няколко страници-препратки (вкл. да променим шаблона на кварталите), че тази липса на име прави нещата доста сложни. Но реши как според теб най-върви и давай смело! BigSteve (беседа) 18:06, 29 май 2012 (UTC)
replies: text: : Обичайно използваната форма е по-скоро „Център на София“. --Спас Колев (беседа) 11:02, 30 май 2012 (UTC)
replies: text: :: „Център на София“ - най-кратко и точно! --Elkost (беседа) 06:58, 20 юли 2012 (UTC)
thread_title:  Име на статията
Беседа:Incoterms

message: Темата вече е разгледана в статията Франкировка. Обърнете внимание, че от старата статия има препратка към статията Инкотермс-2000 в Руската уикипедия, към която сочи препратка с подобното на тукашното заглавие Базисные условия поставки. Не бива да се създава дублираща статия и затова новата статия следва да бъде изтрита (а заглавието бъде пренасочено към старата). Можете да си прехвърлите в старата статия текста, на който държите, или да внесете съответни промени там. --Elkost (беседа) 22:27, 29 май 2012 (UTC)
thread_title:  Дублираща статия 

message: Тази статия трябва да се обнови из основи. В статията има терминологии, които не се ползват повече от 10 години вече и заблуждават ако въобще някой я ползва в този вид. Последна версия на Инкотермс е 2020 и си има огромен и подробен сайт кое как се означава и какво представлява. Като се има предвид, че точно тази терминология е в основата на съвременната търговия не се учудвам на незнанието на БГ търговците при съставяне на грешни международни търговски документи. 185.18.57.226 11:40, 6 юли 2022 (UTC)
thread_title:  много остаряла терминология